|  |
| --- |
| **Budapest Főváros VII. Kerület Erzsébetváros Önkormányzata**  **Sáli Annamária bizottsági elnök** |

Iktatószám:

Napirendi pont: ….

**ELŐTERJESZTÉS**

**A Városüzemeltetési Bizottság2023. február 14-ei rendkívüli ülésére**

|  |  |
| --- | --- |
| **Tárgy:** | A Városüzemeltetési Bizottság ügyrendjének módosítása |

**Készítette:**

Kropf Ágnes

bizottsági koordinátor

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához minősített szavazattöbbség szükséges.**

**Tisztelt Bizottság!**

A Városüzemeltetési Bizottság (továbbiakban: Bizottság) működését a Magyarország helyi önkormányzatairól szóló 2011. évi CLXXXIX. törvény, a Budapest Főváros VII. Kerület Erzsébetváros Önkormányzata Képviselő-testületének Szervezeti és Működési Szabályzatáról szóló 38/2020. (IX.24.) önkormányzati rendelet (továbbiakban: SzMSz), valamint a Bizottság 45/2013. (II.19.) számú határozatával elfogadott, többször módosított Ügyrendje határozza meg, melyet szükségessé vált módosítani a Képviselő-testület döntéseinek átvezetése céljából.

A Képviselő-testület 2023. január 24. napján tartott ülésén a 4/2023. (I.24.), 5/2023. (I.24.), 6/2023. (I.24.), 7/2023. (I.24.), számú határozatával döntött a Bizottság személyi összetételének változásáról, melynek értelmében Nagy Andrea képviselő asszony és dr. Balázsi Bence nem képviselő bizottsági tagságát azonnali hatállyal visszavonta, ugyanakkor 2023. január 25-ei hatállyal Ujvári-Kövér Mónika képviselő asszonyt és Lövei Zsolt Józsefet (nem képviselő) bizottsági tagjának megválasztotta.

Fenti döntés értelmében a Bizottság Ügyrendje 1. számú mellékletének aktualizására kerül sor. Kérem a módosítás szíves elfogadását!

**HATÁROZATI JAVASLAT**

**Budapest Főváros VII. Kerület Erzsébetváros Önkormányzata Képviselő-testülete Városüzemeltetési Bizottságának …/2023. (II.14.) számú VÜB határozata a Városüzemeltetési Bizottság ügyrendjének módosításáról**

Budapest Főváros VII. Kerület Erzsébetváros Önkormányzata Képviselő-testületének Városüzemeltetési Bizottsága úgy dönt, hogy a 45/2013. (II.19.) számú határozatával elfogadott, többször módosított ügyrendjét módosítja, és a határozati javaslat melléklete szerint 2023. február 14-ei hatállyal elfogadja.

**Felelős:** Sáli Annamária bizottsági elnök

**Határidő:** 2023. február 14.

Budapest, 2023. február 14.

Sáli Annamária

Városüzemeltetési Bizottság elnöke